
Váš list číslo/zo dňa		Naše číslo		Vybavuje/linka		Nitra
                                                                              M.Daniš/+421 37 6502 270     14.12.2022

Vec
Výzva na predloženie ponúk

1. Identifikácia verejného obstarávateľa:
Názov: 	Mesto Nitra
Adresa:	Štefánikova trieda 60,  950 06 Nitra
IČO:		00308307
IČ DPH:	SK2021102853
Kontaktná osoba:
Vo veciach predmetu zákazky – Ing. Štefan Lančarič. PhD.; 037/65 02 229; Stefan.Lancaric@msunitra.sk 
Vo veciach procesu verejného obstarávania zákazky - Ing. Miroslav Daniš; 037 6502 270; danis.miroslav@msunitra.sk

2. Názov zákazky:
„Analýza a výpočet výmer spevnených plôch vo vlastníctve Mesta Nitra“.

3. Typ zákazky a druh postupu:
Typ zákazky: Civilná zákazka s nízkou hodnotou na poskytnutie služieb. 
Druh postupu zadávania zákazky: Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

4. Typ zmluvy:
Zmluva o dielo.

5.Miesto dodania:
Mesto Nitra.

6. Opis predmetu zákazky:
Mesto Nitra požaduje analýzu spevnených plôch na území mesta Nitra, ktorej predmetom bude, analýza a identifikácia rozlohy plôch parciel vo vlastníctve mesta pre výpočet množstva vôd z povrchového odtoku odvádzaných verejnou kanalizáciou v rozsahu:
· A – zastavané plochy a málo priepustné plochy
· B – čiastočne priepustné spevnené plochy
· C – dobre priepustné plochy pokryté vegetáciou.
Pre účely spracovania analýzy sa požaduje využiť algoritmy umelej inteligencie  pre automatickú extrakciu objektov z dát leteckej fotogrametrie, doplnených o analýzu územia na báze dát mobilného mapovania. Mesto Nitra požaduje v analýze zohľadniť taktiež sklonitosť terénu, čím eliminuje plochy, ktorých sklon nie je orientovaný do verejnej kanalizácie. Na analýzu budú použité nasledovné dáta: ortofotomapy, panoramatické snímky územia, kataster nehnuteľností, digitálny model povrchu, digitálny model terénu a poloha kanalizačných vpustí. 
Mesto Nitra poskytne maximálnu súčinnosť ohľadne poskytnutia digitálnych dát ktoré má k dispozícii a to predovšetkým: 
· aktuálny podklad parciel vo vlastníctve Mesta Nitra,  
· ortofotomapu Nitry z roku 2019 s rozlíšením 10 cm/pixel, 
· polohu dažďových vpustí poskytnutých Západoslovenskou vod. spol. ( polohovo nepresné a neaktuálne... ), 
· polygonovú vrstvu parciel vo vlastníctve Mesta Nitra rozčlenených podľa horeuvedeného členenia, ale v 2D formáte.
· panoramatické snímky územia
Výstupom bude zoznam parciel s výmerami v m2 vo vlastníctve Mesta Nitra rozčlenený podľa horeuvedenej triedy priepustnosti, ktorý bude predložený Západoslovenskej vodárenskej spoločnosti vo formáte .xls a vo formáte spojitých polygónov .shp.
Identifikáciou takýchto plôch sa dosiahne redukcia výmer parciel vo vlastníctve Mesta Nitra z ktorých sa bude vo vodárenskej spoločnosti vykonávať výpočet objemu dažďových vôd odvádzaných verejnou kanalizáciou.
Pre relevantnosť výstupov a následnú akceptáciu týchto výstupov a ich zohľadnenie v rámci výpočtu objemu dažďových vôd odvádzaných verejnou kanalizáciou mesto požaduje aby zhotoviteľ deklaroval skúsenosť, znalosť problematiky a referencie v rámci predmetu obstarávania, minimálne v rozsahu:
· [bookmark: _GoBack]minimálne 3 referencie za posledné 3 roky v kumulatívnej hodnote minimálne 40 000 EUR bez DPH
· musí mať odbornú spôsobilosť na výkon vybraných geodetických a kartografických činností v zmysle § 6 zákona č. 215/1995 Z. z. o geodézii a kartografii v znení neskorších predpisov. Uchádzač preukáže odbornú spôsobilosť zápisom do zoznamu autorizovaných geodetov a kartografov s rozsahom oprávnenia typu B alebo typu C v zmysle zákona NR SR č. 487/2021 Z. z. o Komore geodetov a kartografov s originálom odtlačku pečiatky a podpisom odborne spôsobilej osoby
· odborná spôsobilosť osoby, ktorá má vysokoškolské vzdelanie v oblasti geografie, kartografie alebo geoinformatiky a najmenej tri roky odbornej praxe v problematike tvorby a analýzy dát. Uchádzač uvedené preukáže predložením životopisu a zoznamom praktických skúseností s uvedením predmetu plnenia.
· odborná spôsobilosť osoby, ktorá má vysokoškolské vzdelanie III. stupňa v oblasti umelej inteligencie alebo inteligencie systémov a najmenej dva roky odbornej praxe v problematike automatickej extrakcie objektov z obrazových dát. Uchádzač uvedené preukáže predložením životopisu a a fotokópie diplomu o najvyššom dosiahnutom vzdelaní.

Požadovaná presnosť určenia výmery plochy
Najzrozumiteľnejším vyjadrením presnosti je  percentuálne vyjadrenie presnosti vo vzťahu k výmere plochy[image: ]
Pre potreby apriórnej analýzy presnosti uvažujme najčastejší prípad, keď pozemky majú tvar obdĺžnika so stranami [image: ] a [image: ]
Presnosť určenia výmery je závislá od:
· presnosti určenia rozmerov plochy 
závisí najmä od presnosti a rozlíšenia ortofotomapy, ktorá slúži na tvorbu vektorovej mapy kategórie typov plôch. Pri použití aktuálnych ortofotomáp GKÚ je to [image: ]
· geometrického tvaru a výmery plochy 
geometrický tvar a výmera plochy má významný vplyv na konečnú presnosť určenia výmery. Vo všeobecnosti môžeme potvrdiť, že pozemky malých rozmerov majú vysokú [image: ] – avšak vzhľadom k ich malému rozmeru je absolútna hodnota presnosti výmery nesúladu v m2 taktiež malá hodnota - viď Obr.3 a Obr.4.
Najnižšia [image: ] aj absolútna hodnota presnosti výmery v m2 je pri úzkych a dlhých pozemkoch– ako sú napr. úzke cesty.
V uvedenom prípade na základe Gaussovho zákona o hromadení chýb platí:
[image: ]
Vo väčšine prípadov – pri pozemkoch, ktorých kratšia strana je väčšia ako 12m - je  hodnota [image: ] - viď Obr. 1 a Obr. 2



[image: ]
Obr 1. Celkový pohľad na apriórnu analýzu presnosti určenia výmery.
Červenou farbou sú označené plochy [image: ]
Hnedou farbou sú označené plochy [image: ]
Oranžovou farbou sú označené plochy [image: ]
Žltou  farbou sú označené plochy [image: ]
Bledožltou  farbou sú označené plochy [image: ]
Zelenou  farbou sú označené plochy [image: ]


[image: ]
Obr 2. Detail z Obr.1 reprezentujúci oblasť označenú zelenou farbou. Hodnoty v matici reprezentujú percentuálne vyjadrenie presnosti vo vzťahu k rozmerom pozemku. Prvý riadok reprezentuje dĺžku pozemku. Prvý stĺpec reprezentuje šírku pozemku

[image: ]
Obr 3. Absolútna hodnota presnosti výmery pozemku v m2 
[image: ]
Obr 4. Výmera pozemku v m2 

Hlavný predmet a doplňujúce predmety zo Spoločného slovníka obstarávania (CPV):
72316000-3 – Analýza údajov
71240000-2 – Architektonické, inžinierske a plánovacie služby
7. Rozsah ponuky – predpokladaná hodnota zákazky:
Predpokladaná hodnota zákazky: 39 433,33 EUR bez DPH.

8. Variantné riešenia a možnosť rozdelenia zákazky:
Ponuka s variantným riešením nebude prijatá.
Uchádzač predloží ponuku na celý predmet zákazky.

9. Informácie o fondoch EÚ:
Zákazka je financovaná z vlastných zdrojov verejného obstarávateľa.

10. Podmienky účasti:
- Osobné postavenie
Uchádzač musí spĺňať podmienky účasti týkajúce sa osobného postavenia:
a) podľa § 32 ods. 1 písm. e) zákona o verejnom obstarávaní musí uchádzač preukázať, že je oprávnený poskytovať služby ako je predmet zákazky.
Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým
dokladom o oprávnení poskytovať služby, ktoré zodpovedajú predmetu zákazky.
b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti
vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania
alebo obvyklého pobytu.
Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením (Príloha k výzve č. 2). 
V prípade predloženia ponuky skupinou dodávateľov sa použije § 37 ZVO primerane.

· Ekonomické a finančné postavenie
Nepožaduje sa.

· Technická alebo odborná spôsobilosť
Zoznam a krátky opis podmienok, odôvodnenie primeranosti každej určenej podmienky:  

Bod 1.) podľa § 34 ods. 1 písm. b) ZVO 
1.) bol verejný obstarávateľ alebo obstarávateľ podľa tohto zákona, dokladom je Zoznam poskytnutých služieb za predchádzajúce tri roky od vyhlásenia verejného obstarávania, 
2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení vrátane kontaktov pre overenie, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené; 

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou poskytnutých služieb na predmete rovnakom alebo obdobnom ako je predmet zákazky, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci účinok, ktorý by mohol mať negatívny vplyv na riadne plnenie predmetu zákazky. Uchádzač musí zároveň na základe predchádzajúcich skúseností preukázať, že je technicky spôsobilý zabezpečiť dostatočné kapacity na zrealizovanie poskytnutých služieb na predmete rovnakom alebo podobnom ako je predmet zákazky, čím sa vytvorí predpoklad plnenia predmetu zákazky v požadovanom rozsahu a objeme kvalitne a v primeranej lehote. 

Bod 1. 
Uchádzač predloží Zoznam poskytnutých služieb za predchádzajúce tri roky od vyhlásenia verejného obstarávania vrátane kontaktov pre overenie, ktorým preukáže, že poskytol minimálne tri služby na predmete rovnakom alebo obdobnom ako je predmet zákazky v kumulatívnej hodnote minimálne 40 000.-  EUR bez DPH. V prípade skupiny dodávateľov verejný obstarávateľ umožňuje dodať Zoznam uskutočnených prác spoločne.

Bod 2.
Uchádzač musí mať odbornú spôsobilosť na výkon vybraných geodetických a kartografických činností v zmysle § 6 zákona č. 215/1995 Z. z. o geodézii a kartografii v znení neskorších predpisov. Uchádzač preukáže odbornú spôsobilosť zápisom do zoznamu autorizovaných geodetov a kartografov s rozsahom oprávnenia typu B alebo typu C v zmysle zákona NR SR č. 487/2021 Z. z. o Komore geodetov a kartografov s originálom odtlačku pečiatky a podpisom odborne spôsobilej osoby.

Bod 3.
Odborná spôsobilosť osoby, ktorá má vysokoškolské vzdelanie v oblasti geografie, kartografie alebo geoinformatiky a najmenej tri roky odbornej praxe v problematike tvorby a analýzy dát. Uchádzač uvedené preukáže predložením životopisu a zoznamom praktických skúseností s uvedením predmetu plnenia vrátane kontaktov pre overenie.


Bod 4.
Odborná spôsobilosť osoby, ktorá má vysokoškolské vzdelanie III. stupňa v oblasti umelej inteligencie alebo inteligencie systémov a najmenej dva roky odbornej praxe v problematike automatickej extrakcie objektov z obrazových dát. Uchádzač uvedené preukáže predložením životopisu a fotokópie diplomu o najvyššom dosiahnutom vzdelaní.

11. Lehota dodania:
8 týždňov od nadobudnutia účinnosti zmluvy o dielo.

12. Lehota na predloženie ponuky do:
Dátum a čas: 28.12.2022 do 10:00 hod.

Po uplynutí tejto lehoty nebude ponuka prijatá.

Ponuky musia byť predložené elektronicky v systéme JOSEPHINE (http://www.josephine.probiz.com).

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia  na doméne https://josephine.proebiz.com.
Verejný obstarávateľ bude pri komunikácii s uchádzačmi resp. záujemcami postupovať výlučne prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. 
Verejný obstarávateľ odporúča záujemcom, aby si prečítali zverejnený manuál JOSEPHINE (https://josephine.proebiz.com) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov). 

13. Obsah ponuky:
Ponuka musí byť predložená v slovenskom/českom jazyku prípadne úradne preložená do slovenského jazyka.

Ponuka musí obsahovať:
1. Vyplnené identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 1).
2. Potvrdené čestné vyhlásenie podľa § 32 ods. 2 písm. f) zákona o verejnom obstarávaní (Príloha k výzve č. 2).
3. Potvrdený návrh uchádzača na plnenie kritérií (Príloha k výzve č. 3).
4. Doplnený a potvrdený Návrh zmluvy (Príloha k výzve č. 4)
5. Zoznam poskytnutých služieb za predchádzajúce tri rokov od vyhlásenia verejného obstarávania, ktorým preukáže, že poskytol minimálne tri služby na predmete rovnakom alebo obdobnom, ako je predmet zákazky, v kumulatívnej hodnote minimálne 40 000,- EUR  bez DPH.

14. Vyhodnotenie ponúk:
Otváranie a vyhodnocovanie ponúk sa uskutoční v sídle verejného obstarávateľa. 
Po vyhodnotení predložených ponúk  bude úspešnému uchádzačovi oznámené, že jeho ponuka sa prijíma  a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.  

15. Kritériá na vyhodnotenie ponúk:
Hodnotiace kritérium je:
- najnižšia cena za celý predmet zákazky - cena za predmet zákazky s DPH
(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)
Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

16. Elektronická aukcia: 
Elektronická aukcia sa nepoužije.	

17. Dôvody na zrušenie súťaže:
- nebola predložená ani jedna ponuka;
- ani jeden uchádzač nesplnil podmienky  „Výzvy“;
- zmenili sa okolnosti, za ktorých bola súťaž vyhlásená;
- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;
- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

18. Ďalšie informácie:
- Verejný obstarávateľ neposkytne preddavkovú platbu.
- Verejný obstarávateľ nesmie uzavrieť zmluvu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora.
- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade  so zákonom NR SR č. 343/2015 Z. z. o VO.


V Nitre dňa 14.12.2022



Príloha: č.. 1 – Identifikačné údaje uchádzača;
              č. 2 – Čestné vyhlásenie;
              č. 3 – Návrh na plnenie kritérií - zadanie;
              č. 4 – Návrh zmluvy.
              č. 5 – Parcely_aktualizácia_2021_30_04.




Adresa: Mestský úrad			tel. spoj.: (037) 6502 kl.: 111 		      fax: (037) 6502 331
	Štefánikova tr. 60				
	 950 06 Nitra			

